üleeile õhtul nikerdasin mõned kõrvarõngad. ja eile küsiti, kas ma neist pilti ka tegin. siis meenus, et ma pole isegi oma viimaseid talviseid tegemisi piltidele saanud. osalt on  see ilmast tingitud (et oli pime pildistamiseks) ja teisalt olen mõelnud oma käsitööndusega nö põranda alla minemisele. aga igatahes toimus eile õhtul ehetele väike fotosessioon. pildistamise käigus meenus, et ka mõned varasemad tegemised on siin demomata.      vahepeal pidasin plaani oma fimovarud üldse maha müüa vms. nüüd olen viimaste tellimustega neid jälle juurde tellinud. mõtteid on, mida teha - iseasi millal ma tegudeni jõuan. eriti palju ideid ja mõtteid jookseb päeval tööl peast läbi. aga õhtul kui lapsed voodis on, siis pole enam jaksu, et  teha.. või ei meenu see siis lihtsalt. või trügib esikohale mõte, et ma ei suuda oma ideed selliseks teostada nagu see mu vaimusilmas välja näeb...     Helmehaldjast tellimine on ka üks paras lumepalliefektiga asi. tellid ühe korra ühed asjad/helmed/traadid/misiganes. siis saad need kätte ja tõded, et vot neid helmeid/traate/midaiganes oleks siia juurde just vaja. teed uue tellimuse (ja sinna lisaks tellid veel igast asju, sest no ühe paari helmeste pärast ei hakka ju tellima eksole). siis saad selle paki kätte ja kõik kordub:P